OpenLLM-France/wikimedia huggingface dataset:
# Lloyd Austin

Lloyd Austin o Lloyd James Austin III (Mobile, Alabama, Estats Units, 8 d'agost de 1953) és un militar i polític estatunidenc, Secretari de Defensa dels Estats Units des del gener del 2021, amb el govern de Joe Biden.
Graduat a l'Acadèmia Militar dels Estats Units (West Point) el juny de 1975, amb una llicenciatura en ciències i un màster en formació d'orientació a la Universitat d'Auburn, a Alabama, és un general de l'exèrcit nord-americà retirat després d'una carrera de quaranta anys. El 22 de gener del 2021 es convertí en el secretari de defensa dels Estats Units del gabinet de Joe Biden. Austin va exercir anteriorment com a 12è comandant del Comandament Central dels Estats Units (CENTCOM). Austin va ser el primer comandant afroamericà del CENTCOM, i és també el primer secretari afroamericà de defensa.
Abans d'estar assignat al CENTCOM, Austin fou el 33è vice-cap de gabinet de l'exèrcit dels Estats Units des de gener de 2012 al març de 2013 i l'últim comandant general de les Forces dels Estats Units a l'Iraq. Es va retirar dels serveis armats el 2016, i va esdevenir assessor de les companyies Raytheon Technologies, Nucor i Tenet Healthcare.

## Referències

* ↑ Gaouette, Nicole «Biden's trailblazing Pentagon pick set to cap a 40-year Army career with a rise to the pinnacle». CNN, 09-12-2020 [Consulta: 27 gener 2021].
* ↑ Robinsonr, Larry «Auburn alum Lloyd Austin confirmed as Secretary of Defense». The Auburn Plainsman, 22-02-2021 [Consulta: 27 gener 2021].
* 1 2 Méndez Urich, Luis «Lloyd Austin se convierte en el primer afroamericano en dirigir el Pentágono de EE.UU.». France 24, 22-01-2021 [Consulta: 27 gener 2021].
* 1 2 Ortiz de Zárate, Roberto. «Lloyd Austin». Centre d'Estudis i Documentació Internacionals a Barcelona (CIDOB). [Consulta: 27 gener 2021].
* ↑ MacAskill, Ewen «General Lloyd Austin picked for top job at US Central Command Austin, who will be the first African American to head Centcom, is expected to bring stability after months of turmoil». The Guardian, 22-03-2013 [Consulta: 27 gener 2021].
# Capacitat jurídica

La capacitat jurídica o capacitat legal és, en el vocabulari jurídic, l'aptitud per a ser titular de drets i obligacions; d'exercitar els primers i contreure els segons de forma personal i comparèixer a judici per propi dret.
Aquesta capacitat s'obté des del néixer i no es perd mai en vida.
La impossibilitat d'exercir o gaudir de la capacitat legal es coneix com a incapacitat.
# Viatge al centre de la Terra (pel·lícula de 2008)

Viatge al centre de la Terra (en anglès: Journey to the Center of the Earth) és una pel·lícula en 3D adaptada de la novel·la homònima de Jules Verne. Va ser estrenada l'11 de juliol del 2008. És protagonitzada per Brendan Fraser, Josh Hutcherson, Anita Breim. Aquesta adaptació ha tingut una segona part que s'ha estrenat l'any 2012. Ha estat doblada al català

## Argument

Trevor, Sean i Hannah estan prenent una caminada per les muntanyes, després entren en una profunda fossa i descobreixen el centre de la Terra. Tanmateix, es troben amb els dinosaures i moltes criatures extintes, similar a la pel·lícula original. La temperatura de sobte es torna més i més alta, a causa de l'erupció d'un volcà en massa. Els personatges han d'escapar abans que la calor i altres perills els matin.

## Repartiment

* Brendan Fraser: Trevor
* Josh Hutcherson: Sean
* Anita Briem: Hannah

## Producció
### Rodatge

Aquesta pel·lícula trasllada la novel·la als nostres dies, sent l'aposta més important d'acció en viu. La pel·lícula es projectà mitjançant tecnologia Real D Cinema, aquest format va fer el seu debut amb la pel·lícula Chicken Little.

## Classificació

Als Estats Units fou classificada com a "MPAA PG" per la seva intensitat d'aventures i escenes de por.

## Versió en català

La primera part de la pel·lícula estrenada el 2008 no ha tingut versió catalana al cinema. En DVD sí que hi va haver versió catalana, tant en 2D com en 3D. Aquesta primera part s'ha estrenat a televisió per primer cop a Catalunya, el dia 29 de juny del 2012, en versió catalana a TV3. La segona part, en canvi, sí que s'ha estrenat als cinemes en versió en català i ha tingut també la seva versió en DVD.

## Enllaços externs

* Lloc web oficial Arxivat 2008-03-24 a Wayback Machine. (anglès)
* Viatge al centre de la Terra a Internet Movie Database (anglès)
* Apple.com - Viatge al centre de la Terra (anglès)
* Fitxa de doblatge al català

## Referències

* ↑ S.A., (ASI) Corporació Catalana de Mitjans Audiovisuals,. «ésAdir > Filmoteca: pel·lícules > Viatge al centre de la Terra». [Consulta: 1r febrer 2018].
* ↑ Barnes, Brooks «A 3-D Movie, ‘Journey to the Center of the Earth,' Places in the Top 5 at Weekend Box Office» (en anglès). The New York Times, 14-07-2008. ISSN: 0362-4331.
# Repartiment de pizzes

El repartiment de pizzes és un servei de menjar a domicili de pizzes. El repartiment sol realitzar-se ja sigui en escúter o en automòbil mitjançant una petició prèvia per telèfon o Internet. Les empreses que distribueixen les pizzes a domicili solen ser franquícies. Les pizzes solen servir-se en unes caixes de cartó planes.

## Peticions

El servei de pizzes sol fer-se mitjançant prèvia petició per telèfon o per Internet, aquesta petició anònima deixa oberta la possibilitat d'una petició falsa. Algunes de les companyies asseguren servir les pizzes a domicili en mitja hora.
Els portadors de les pizzes solen portar una espècie de bossa aïllant que permet mantenir les pizzes calentes durant el transport. Les caixes de transport solen ser de cartó ondulat. Per al repartiment de pizzes s'utilitzen diversos mitjans de transport, les motos i bicicletes solen ser les més comunes, però en l'actualitat es plantegen noves alternatives com, per exemple, drons.

## Vegeu també

* Història de la pizza
* Salvapizzes
* Capsa de pizza
* Pizza box (disseny)
* Menjar per a emportar

## Referències

* ↑ «El reparto de pizzas a domicilio es un negocio seguro» La Verdad.es Múrcia, 22 d'octubre de 2014 Consultat 8 de maig del 2017
* ↑ Reparto de pizza a domicilio a vuelo de dron El País. 27 d'agost de 2016 Consulta 8 de maig de 2017
# Georg Franz Hoffmann

Georg Franz Hoffmann (13 de gener de, 1760 a Marktbreit, Alemanya - 17 de març de 1826 a Moscou, Rússia) va ser un botànic i liquenòleg alemany.
Després de graduar-se a la Universitat d'Erlangen el 1786, treballà de professor de botànica entre 1787 i 1792. Entre el 1792 i 1803 treballà a la Universitat de Göttingen. El 1804 s'assentà a Moscou com a director del departament de botànica de la seva universitat i del jardí botànic.

## Obra

* Descriptio et adumbratio plantarum e classe cryptogámica Linnaei qua lichenes dicuntur... (1789-1801)
* Vegetabilia cryptogama. (1790, Erlangen)
* Nomenclator Fungorum. (1789-1790, two volumes, Berlin)
* Historia salicum, iconibus illustrata. (1785-1787, Leipzig)
* Enumeratio plantarum et seminum hort botanici mosquensis. (1808, Moscow)
* Genera Plantarum Umbelliferarum (1814, 1816, Moscow)
* Herbarium vivum, sive collectio plantarum siccarun, Caesareae Universitatis Mosquensis. Pars secunda, continents.. . (1825)
El 1787, Olof Peter Swartz (1760-1818) li dedicà el gènere de plantes Hoffmannia din les Rubiaceae.
La forma abreujada com a botànic és Hoffm.

## Enllaços externs

* Moscow State University Botanical Server
# Los Navalucillos

Los Navalucillos és un municipi de la província de Toledo, a la comunitat autònoma de Castella la Manxa.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 2.827 | 2.776 | 2.729 | 2.732 | 2.718 | 2.717 | 2.669 | 2.718 | 2.727 | 2.670 |

## Administración

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Juan Ramos García | UCD | 19/04/1979 |
| 1983 - 1987 | Vicente López Moreno | PSOE | 28/05/1983 |
| 1987 - 1991 | Vicente López Moreno | PSOE | 30/06/1987 |
| 1991 - 1995 | Adolfo de Paz Gómez | PP | 15/06/1991 |
| 1995 - 1999 | Adolfo de Paz Gómez | PP | 17/06/1995 |
| 1999 - 2003 | Adolfo de Paz Gómez | PP | 03/07/1999 |
| 2003 - 2007 | Enrique Carmelo Molina Merchán (27-11-03) M. Soledad Ortiz Largo | PSOE PSOE | 14/06/2003 |
| 2007 - 2011 | José Ángel Pérez Yepes | PP | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Referències

* ↑ «Provincia de Toledo (España): Municipios & Localidades» (en castellà), 22-01-2021. [Consulta: 5 març 2021].
# Bathygobius cyclopterus

Bathygobius cyclopterus és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 7 cm de longitud total.

## Distribució geogràfica

Es troba des de l'Àfrica oriental fins a Samoa i les Hawaii.

## Referències

* ↑ Bleeker P. 1878. Quatrième mémoire sur la faune ichthyologique de la Nouvelle-Guinée. Arch. Néerl. Sci. Nat., Haarlem, Països Baixos. v. 13 3. 35-66.
* ↑ BioLib (anglès)
* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Ginsburg, I., 1947. American species and subspecies of Bathygobius, with a demonstration of a suggested modified system of nomenclature., J. Wash. Acad.Sci., 37(1):275-284.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.
* Maugé, L.A. 1986. Gobiidae. p. 358-388. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 2.
* Miller, P.J. 1990. Gobiidae. p. 925-951. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa, SEI, París; i UNESCO, París. Vol. 2.
* Miller, P. J. i Stefanni, S., 2001. The eastern Pacific species of Bathygobius (Perciformes: Gobiidae)., Revista de Biología Tropical, 49(Supplement 1):141-156.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# LVE

LVE té els següents significats:
* Els Verds Ecopacifistes (del seu nom en castellà Los Verdes-Ecopacifistas), partit polític del País Valencià
* Els Verds Ecologistes (del seu nom en castellà Los Verdes Ecologistas), partit polític d'Espanya
* Partit Verd Europeu (del seu nom en castellà Los Verdes Europeos), partit polític d'Europa
* LVE també és l'abreviatura de Gran Premi de Las Vegas, prova històrica de Fórmula 1 disputada al circuït de Las Vegas, als Estats Units
# Kreuzberg

Kreuzberg és un barri (Ortsteil) del districte de Friedrichshain-Kreuzberg a Berlín, la capital d'Alemanya. Fins a la seva fusió en el 2001 amb l'antic districte de Friedrichshain, Kreuzberg era un districte independent, limítrof al nord amb el districte de Mitte, al sud amb el districte de Neukölln, a l'est amb el de Friedrichshain i a l'oest amb el de Schöneberg.
El significat de Kreuzberg ve de les paraules alemanyes Kreuz (creu) i Berg (muntanya, traduïble per turó o puig), en relació amb una petita muntanya, avui el parc Viktoria, que està coronat per una creu llatina al cim. Seguint la numeració dels antics codis postals alemanys, es poden distingir dues parts en Kreuzberg : Kreuzberg 61, la major, i la menor però més coneguda SO 36. Quan existia el Mur de Berlín SO 36 estava envoltada per ell en tres dels seus quatre costats, i va aparèixer una cultura pròpia alternativa a la de Berlín Oest.

## Història

Aquest barri de Berlín, després de la Segona Guerra Mundial, va quedar sota ocupació militar dels Estats Units, i posteriorment, del costat aliat, després de la construcció del Mur de Berlín.
Caracteritzat durant molts anys per ser un barri cosmopolita i de gran acció política i sindical, avui el barri és una de les zones de la ciutat en la qual hi ha una major concentració de ciutadans estrangers, majoritàriament d'origen turc que han establert el que es coneix com a Petit Istanbul.

## Atractius

Entre les moltes celebracions que tenen lloc en aquest barri, destaca la del primer de maig, el dia del treballador, data en la qual solen produir-se grans disturbis acompanyats de barbacoes a l'aire lliure, concerts, mítings polítics i molta cervesa.
Convé destacar dos museus situats al barri: el Judisches Museum (Museu Jueu) i el Museum Am Checkpoint Charlie (museu de la història del mur de Berlín).

## Referències

* ↑ «Madres turcas en Berlín: con linternas contra la mafia» (en castellà). Deutsche Welle 12.09.2005, 2005. [Consulta: 20 desembre 2007].

## Vegeu també

* Turcs a Alemanya

## Enllaços externs

* Web oficial (alemany)
# Carola Häggkvist

Carola Häggkvist (Estocolm, 8 de setembre de 1966) és una cantant de música pop de nacionalitat sueca, guanyadora en diversos festivals de la cançó Melodifestivalen i Eurovisió.
Va néixer a la localitat sueca de Hägersten. Va aparèixer per primer pic a la televisió el 1977 on concurs de talents. Va saltar a la fama gràcies a la seva participació en el Melodifestivalen 1983 als 16 anys, amb la cançó Främling la qual va resultar guanyadora, assolint posteriorment el tercer lloc en el Festival de la Cançó d'Eurovisió d'aquest any. El senzill va vendre un milió de còpies, record absolut fins al moment a Suècia. Främling també va ser gravat en alemany, angles i neerlandès.
El 1985 va col·laborar amb els Bee Gees que varen escriure i produir el seu disc Runaway.
Va guanyar novament el certamen Melodifestivalen 1991 amb la cançó Fångad av en Stormvind ("Atrapada per un vent de tempesta"). Més tard en el Festival de la Cançó d'Eurovisió 1991 a Roma, guanyaria en una competència empatada, contra la cançó de França. Carola va guanyar, per haver tingut més votacions amb 10 punts, amb la cançó Fångad av en Stormvind. Després d'aquest triomf va començar un període de decadència.
Ha estat membre del grup cristià de caràcter carismàtic Livets Ord des dels anys 1980, i en 1990 es va casar amb el pastor evangèlic Runar Soergaard de Noruega, amb qui va tenir el seu fill Amadeus, nascut en 1988. El matrimoni es va dissoldre en 2000.
El 2006 va tornar a guanar el Melodifestivalen amb la cançó Evighet. Finalment, obtindria el 5è lloc i 170 punts al Festival de la Cançó d'Eurovisió 2006, amb la cançó Invincible (versió en anglès d'Evighet).
Va ser elegida la millor cantant de Suècia pels televidents del famós show de la televisió sueca Folktoppen en agost de 2006.

## Referències

* ↑ «Carola Häggkvist». [Consulta: 9 gener 2022].
* ↑ Shimoda, Anna & Hans «”Jag kände mig som en hamster i ett hjul”» (en suec). Aftonbladet, 04-06-2021 [Consulta: 9 gener 2022].
* ↑ Trus, Helena «Carola om de stora krisåren» (en suec). Aftonbladet, 11-03-2011 [Consulta: 9 gener 2022]. «Inför resan till Miami 1986, där hon skulle spela in skivan ”Runaway” med bröderna Gibb från The Bee Gees... // (català) Abans del viatge a Miami a 1986, on enregistraria l'àlbum "Runaway" amb els germans Gibb de The Bee Gees...»
* ↑ Carter, Ford «Eurovision stars who have been coaches on 'The Voice' around the world» (en anglès). Aussievision, 10-08-2021 [Consulta: 9 gener 2022]. «Carola Häggkvist (better known simply as Carola) has represented Sweden at the Eurovision Song Contest on multiple occasions, including in 1983 with ‘Främling’, and in 2006 with ‘Invincible’, and winning the competition in 1991 with ‘Fångad av en stormvind’.»
# Ventes de les Camposines

Les Ventes de les Camposines són un conjunt de masos de la Fatarella inclòs a l'Inventari del Patrimoni Arquitectònic de Catalunya.

## Descripció

Formen un conjunt de masos de planta rectangular amb els murs a base de paredat de pedra, pedra seca i tàpia, abundant a la zona.
Tots ells tenen unes construccions annexes secundàries, destinades a magatzem o corral. En general es tracta d'edificis senzills, amb coberta inclinada de teula àrab amb dos aiguavessos. Les obertures que presenten són asimètriques i no totes són originals.
Queda ben clara la relació de l'edifici amb la carretera, al tractar-se d'edificis destinats a l'allotjament.

## Història

Agrupats al voltant de la carretera nacional que uneix Gandesa amb Móra d'Ebre, es troben en un enclavament privilegiat en un encreuament de camins, a la vora del barranc on abunden les sénies. La zona és molt seca i sempre trobem els enclavaments propers a les riberes o barrancs.
Antigament aquests masos eren vendes o petits hostals.

## Referències

* 1 2 3 4 5 «Ventes de les Camposines». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].
# Rimas Álvarez Kairelis

Rimas Alvarez Kairelis (Quilmes, Argentina, 22 de juliol de 1974) és un jugador de rugbi argentí, que juga al lloc de segona línia (1,99 m i 107 kg).

## Carrera
### En club

* Pucará Club Argentina
* USAP 2001-Actualitat

### A l'equip de l'Argentina

Rimas Alvarez Kairelis va fer el seu primer partit amb la selecció argentina el 3 d'octubre de 1998 contra l'equip del Paraguai.

## Palmarès
### En club

* Finalista del Top 16 del 2004.

### Amb la selecció de l'Argentina

* 50 cop seleccionat
* 4 assaigs
* 20 punts
* Seleccions per any : 3 el 1998, 5 el 2001, 6 el 2002, 7 el 2003, 2 el 2004.

## Enllaços externs

* Fitxa i foto a uar Arxivat 2008-03-27 a Wayback Machine.
* Estadístiques a scrum.com
* Participació aux épreuves européennes Arxivat 2007-09-30 a Wayback Machine.
* Estadístiques a itsrugby.fr
* Fitxa a L'Équipe Arxivat 2006-11-30 a Wayback Machine.
# Localització del so

La localització del so és la capacitat de l'oient per identificar la ubicació o l'origen d'un so detectat en direcció i distància. S'han estudiat àmpliament els mecanismes de localització del so del sistema auditiu dels mamífers. El sistema auditiu utilitza diverses indicacions per a la localització de la font de so, incloent la diferència de temps i la diferència de nivell (o diferència d'intensitat) entre les orelles i la informació espectral. Aquests senyals també són utilitzats per altres animals, com ara ocells i rèptils, però hi pot haver diferències en l'ús, i també hi ha senyals de localització que estan absents en el sistema auditiu humà, com ara els efectes dels moviments de l'oïda. Els animals amb la capacitat de localitzar el so tenen un clar avantatge evolutiu.
El so és el resultat perceptiu de les vibracions mecàniques que viatgen per un medi com l'aire o l'aigua. Mitjançant els mecanismes de compressió i rarefacció, les ones sonores viatgen per l'aire, reboten en el pavelló i la concha de l'oïda exterior i entren al conducte auditiu. Les ones sonores fan vibrar la membrana timpànica (timbal), fent que els tres ossos de l'oïda mitjana vibrin, que després envia l'energia a través de la finestra oval i cap a la còclea on es transforma en un senyal químic per les cèl·lules ciliades de l'òrgan de Corti, que fan sinapsi en fibres ganglionars espirals que viatgen a través del nervi coclear fins al cervell.
En els vertebrats, se sap que les diferències de temps interaurals es calculen al nucli olivari superior del tronc cerebral. Segons Jeffress, aquest càlcul es basa en línies de retard: neurones de l'oliva superior que accepten la innervació de cada orella amb diferents longituds d'axó de connexió. Algunes cèl·lules estan connectades més directament a una orella que a l'altra, per la qual cosa són específiques per a una diferència de temps interaural particular. Aquesta teoria és equivalent al procediment matemàtic de la correlació creuada. Tanmateix, com que la teoria de Jeffress no pot explicar l'efecte de precedència, en què només s'utilitza el primer de múltiples sons idèntics per determinar la ubicació dels sons (evitant així la confusió causada pels ecos), no es pot utilitzar completament per explicar la resposta. A més, una sèrie d'observacions fisiològiques recents fetes al mesencefalo i al tronc cerebral de petits mamífers han generat dubtes considerables sobre la validesa de les idees originals de Jeffress.

## Referències

* ↑ Luther, Christian. «Sound Localization Basics» (en anglès). https://science-of-sound.net,+08-06-2016.+[Consulta: 12 octubre 2022].
* ↑ «Sound Source Localization : What is it? Why is it important?» (en anglès). https://www.rebellionresearch.com,+30-04-2021.+[Consulta: 12 octubre 2022].
* ↑ Jeffress L.A. Journal of Comparative and Physiological Psychology, 41, 1, 1948, pàg. 35–39. DOI: 10.1037/h0061495. PMID: 18904764.
* ↑ Schnupp J., Nelken I & King A.J., 2011. Auditory Neuroscience, MIT Press, chapter 5.
# Bathygobius cocosensis

Bathygobius cocosensis és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 10 cm de longitud total.

## Distribució geogràfica

Es troba des de l'Àfrica oriental fins a les Illes Marqueses, les Tuamotu, el sud del Japó, el sud de la Gran Barrera de Corall i Micronèsia (Illes Mariannes i Marshall).

## Referències

* ↑ Bleeker P. 1878. Quatrième mémoire sur la faune ichthyologique de la Nouvelle-Guinée. Arch. Néerl. Sci. Nat., Haarlem, Països Baixos. v. 13 3. 35-66.
* ↑ BioLib (anglès)
* 1 2 FishBase (anglès)
* ↑ Kuiter, R.H. i T. Tonozuka 2001. Pictorial guide to Indonesian reef fishes. Part 3. Jawfishes - Sunfishes, Opistognathidae - Molidae. Zoonetics, Austràlia. 623 - 893.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Ginsburg, I., 1947. American species and subspecies of Bathygobius, with a demonstration of a suggested modified system of nomenclature., J. Wash. Acad.Sci., 37(1):275-284.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.
* Maugé, L.A. 1986. Gobiidae. p. 358-388. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 2.
* Miller, P.J. 1990. Gobiidae. p. 925-951. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa, SEI, París; i UNESCO, París. Vol. 2.
* Miller, P. J. i Stefanni, S., 2001. The eastern Pacific species of Bathygobius (Perciformes: Gobiidae)., Revista de Biología Tropical, 49(Supplement 1):141-156.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.